Bilejere i Frederikshavn har den seneste tid været plaget af tyverier fra deres biler. I løbet af to dage har politiet fået omkring 15 anmeldeleser om indbrud i parkerede biler. Tyven har smadret ruder og ødelagt låse og har taget navigationsudstryr, bilradioer og andre løse genstande. Alle tyverierne har fundet sted i nattetimerne, så politiet har kun et sparsomt signalement af den formodede gerningsmand. Han beskrives som 180 til 190 centimeter høj og slank. Han bar lyst tøj og talte dansk uden accent. Desuden bar han en værktøjskasse. Det fortæller P4 Nordjylland. Politiet har flere gange været tæt på at pågribe ham, men hver gang er han sluppet væk.

Opsummering:
15 anmeldelser til politiet